नर्मदा नदी
नर्मदा नदी का उद्गम मध्यप्रदेश के अनूपपुर जिले में विंध्याचल और सतपुड़ा पर्वतश्रेणियों के पूर्वी संधिस्थल पर स्थित अमरकंटक में नर्मदा कुंड से हुआ है।  नदी पश्चिम की ओर सोनमुद से बहती हुई, एक चट्टान से नीचे गिरती हुई कपिलधारा नाम की एक जलप्रपात बनाती है। घुमावदार मार्ग और प्रबल वेग के साथ घने जंगलो और चट्टानों को पार करते हुए रामनगर के जर्जर महल तक पहुँचती हैं। आगे दक्षिण-पूर्व की ओर, रामनगर और मंडला (25 किमी (15.5 मील)) के बीच, यहाँ जलमार्ग अपेक्षाकृत चट्टानी बाधाओं से रहित सीधे एवं गहरे पानी के साथ है। बंजर नदी बाईं ओर से जुड़ जाता है। नदी आगे एक संकीर्ण लूप में उत्तर-पश्चिम में जबलपुर पहुँचती है। शहर के करीब, नदी भेड़ाघाट के पास करीब 9 मीटर का जल-प्रपात बनाती हैं जो की धुआँधार के नाम से प्रसिद्ध हैं, आगे यह लगभग 3 किमी तक एक गहरी संकीर्ण चैनल में मैग्नीशियम चूनापत्थर और बेसाल्ट चट्टानों जिसे संगमरमर चट्टान भी कहते हैं के माध्यम से बहती है, यहाँ पर नदी 80 मीटर के अपने पाट से संकुचित होकर मात्र 18 मीटर की चौड़ाई के साथ बहती हैं। आगे इस क्षेत्र से अरब सागर में अपनी मिलान तक, नर्मदा उत्तर में विंध्य पट्टियों और दक्षिण में सतपुड़ा रेंज के बीच तीन संकीर्ण घाटियों में प्रवेश करती है। घाटी का दक्षिणी विस्तार अधिकतर स्थानों पर फैला हुआ है।
ताम्रपर्णी नदी
ताम्रपर्णी नदी (Thamirabarani/ Porunai) एक है बारहमासी नदी है जो अगसत्यरकूदम शिखर से निकलती है यह शिखर पश्चिमी घाटों की अगस्त्य मलय की पहाड़ियों में स्थित है, जो अम्बासमुद्रम तालुक में पापनाशम के ऊपर स्थित है। यह दक्षिणी भारत के तमिलनाडु राज्य के तिरुनेलवेली और तूतीकोरिन जिलों से होकर मन्नार की खाड़ी में बहती है। इस नदी को ताम्रपर्णी पुरातन काल में कहा जाता था, जिसके ऊपर श्रीलंका का पुराना नाम रखा गया था। नदी का पुराना तमिल नाम पोरूनाई है । स्रोत से समुद्र तक, यह नदी लगभग लंबी और दक्षिण भारत की एकमात्र बारहमासी नदी है। यह नदी शुरू में उत्तर दिशा की ओर बहती है लेकिन, बाद में पूर्व की ओर मुड़ जाती है।